Ανώτατο Αεροπορικό Συμβούλιο

Αρμοδιότητες Ανώτατου Αεροπορικού Συμβουλίου 
Το Ανώτατο Αεροπορικό Συμβούλιο (ΑΑΣ) επιλαμβάνεται οποιουδήποτε θέματος που προβλέπεται από την κείμενη νομοθεσία. Ειδικότερα, λαμβάνει αποφάσεις ή γνωμοδοτεί σύμφωνα με τις ισχύουσες διατάξεις για τα παρακάτω:

 Οργάνωση και διάρθρωση του Κλάδου της Πολεμικής Αεροπορίας (ΠΑ), σύμφωνα με την κατανομή προσωπικού και υλικού, και με βάση τις αρχές του ισχύοντος νόμου.
 Δόγμα Επιχειρήσεων των Δυνάμεων του Κλάδου της ΠΑ και παροχή γενικών κατευθύνσεων για πολεμικά σχέδια, σχέδια διάταξης μάχης, εκπαίδευσης, επιστράτευσης, υποστήριξης και ασφάλειας.
 Πειθαρχία και Εσωτερική Διοίκηση.
 Προγράμματα εξοπλισμών, επάνδρωσης, κατασκευών και ευκολιών υποστήριξης με βάση την επιχειρησιακή αναγκαιότητα και σκοπιμότητά τους.
 Συντασσόμενα σχέδια Προϋπολογισμού και Προγράμματος των Δημοσίων Επενδύσεων του οικείου Κλάδου, πριν από την εκφορά άποψης από τον Α/ΓΕΕΘΑ, κατά την παράγραφο 8ιβ του άρθρου 11 και την έγκρισή τους από τον Υπουργό Εθνικής Άμυνας, μετά από εξέταση στο Συμβούλιο Άμυνας.
 Κατανομή των πιστώσεων που διατέθηκαν τελικά στον Κλάδο.
 Τοποθετήσεις, προαγωγές, αποστρατείες και παράπονα αξιωματικών για δυσμενή κρίση, όπως ο ειδικός νόμος ορίζει.
 Ανάκληση στην ενέργεια μόνιμων εξ' εφεδρείας αξιωματικών και απόλυση τους.
 Προτάσεις απονομής ηθικών αμοιβών.
 Σχέδια νόμων, κανονιστικά διατάγματα και κανονισμούς που αφορούν τον Κλάδο της ΠΑ.

 Σύνθεση Ανώτατου Αεροπορικού Συμβουλίου 
Το Ανώτατο Αεροπορικό Συμβούλιο, ανάλογα με τη σύνθεσή του διακρίνεται σε:

 Το Συμβούλιο Ολομέλειας, το οποίο αποτελείται από:
 Τον Αρχηγό του Γενικού Επιτελείου Αεροπορίας, ως Πρόεδρο
 Όλους τους μόνιμους εν ενεργεία Αντιπτεράρχους και Υποπτεράρχους, οι οποίοι υπηρετούν σε οργανικές θέσεις της Πολεμικής Αεροπορίας και ΓΕΕΘΑ, ως μέλη
 Το Συμβούλιο Βασικής Συνθέσεως, το οποίο αποτελείται από:
 Τον Αρχηγό Γενικού Επιτελείου Αεροπορίας, ως Πρόεδρο.
 Τον Αρχηγό Τακτικής Αεροπορίας
 Τον Υπαρχηγό του Γενικού Επιτελείου Αεροπορίας
 Τον Διοικητή της Διοίκησης Αεροπορικής Υποστήριξης
 Τον Αντιπτέραρχο Μηχανικό
 Τον αρχαιότερο μόνιμο εν ενεργεία Υποπτέραρχο Ιπτάμενο, που υπηρετεί σε οργανική θέση της Πολεμικής Αεροπορίας και ΓΕΕΘΑ, εφόσον υφίσταται Αντιπτέραρχος, αυτός μετέχει αντί του Υποπτεράρχου Ιπταμένου, ως μέλη
 Το Συμβούλιο Περιορισμένης Συνθέσεως (Πυρήνας), το οποίο αποτελείται από:
 Τον Αρχηγό Γενικού Επιτελείου Αεροπορίας, ως Πρόεδρο
 Τον Αρχηγό Τακτικής Αεροπορίας
 Τον Υπαρχηγό του Γενικού Επιτελείου Αεροπορίας και Αντιπτέραρχο Μηχανικό ή Υποπτέραρχο Υγειονομικού, εφόσον υφίστανται θέματα της αρμοδιότητάς τους, ως μέλη

Τα Ανώτατα Αεροπορικά Συμβούλια Ολομέλειας και Βασικής Συνθέσεως ευρίσκονται σε απαρτία παρόντων των 2/3 των μελών τουλάχιστον, ενώ το Περιορισμένης Συνθέσεως, εφόσον παρίστανται ο Πρόεδρος και δύο μέλη του.

 Μέλη Ανώτατου Αεροπορικού Συμβουλίου 
Με βάση την ετήσια Τακτική και Έκτακτη Κρίση Ανώτατων Αξιωματικών της Πολεμικής Αεροπορίας, η σύνθεση του Ανώτατου Αεροπορικού Συμβουλίου έχει ως εξής: 
+Μέλη Ανώτατου Αεροπορικού ΣυμβουλίουΑ/ΑΒαθμόςΟνοματεπώνυμοΘέση1.Αντιπτέραρχος (Ι)Θεμιστοκλής ΜπουρολιάςΑρχηγός ΓΕΑ2.Αντιπτέραρχος (Ι)Γεώργιος ΦασούλαςΑρχηγός ΤΑ3.Αντιπτέραρχος (Ι)Πέτρος ΧατζήρηςΔιοικητής ΔΑΥ4.Αντιπτέραρχος (Ι)Κωνσταντίνος ΚελλάρηςΕπιτελάρχης ΓΕΕΘΑ5.Αντιπτέραρχος (Μ)Γεώργιος ΚαραδήμαςΓενικός Επιθεωρητής ΓΕΑ6.Υποπτέραρχος (Ι)Γεώργιος ΒαγενάςΔιοικητής ΔΑΕ7.Υποπτέραρχος (Ι)Γεώργιος ΚυριάκουΥπαρχηγός ΑΤΑ8.Υποπτέραρχος (Ι)Δημοσθένης ΓρηγοριάδηςΥπαρχηγός ΓΕΑ9.Υποπτέραρχος (Ι)Αντώνιος ΠανίδηςΔιευθυντής Α’ Κλάδου ΓΕΑ10.Υποπτέραρχος (Ι)Βασίλειος ΠαπαχρήστουΔιευθυντής Β’ Κλάδου ΓΕΑ11.Υποπτέραρχος (Ι)Κωνσταντίνος ΚαραμεσίνηςΔιοικητής ΣΙ12.Υποπτέραρχος (Ι)Δημήτριος ΣιδερίδηςΔιοικητής ΕΜΥ13.Υποπτέραρχος (Ι)Ιωάννης ΜπιρμπίληςΔιοικητής ΑΔΙΣΠΟ14.Υποπτέραρχος (Ι)Νικόλαος ΚουρουμάνηςΕπιτελάρχης ΑΤΑ15.Υποπτέραρχος (Ι)Γεώργιος ΤσενεκίδηςΕπιτελάρχης ΔΑΕ16.Υποπτέραρχος (Ι)Παναγιώτης ΓεωργακόπουλοςΔιευθυντής Δ’ Κλάδου ΓΕΑ17.Υποπτέραρχος (ΥΙ)Δημήτριος ΧατζηγεωργίουΔιευθυντής ΓΕΕΘΑ/ΔΥΓ18.Υποπτέραρχος (ΥΙ)Παναγιώτης ΚωστόπουλοςΔιευθυντής ΓΕΑ/ΔΥΓ19.Υποπτέραρχος (ΕΑ)Δημήτριος ΔιακουμάκοςΔιευθυντής ΓΕΑ/ΔΕΠΙΘ20.Υποπτέραρχος (Μ)Χρήστος ΤελλίδηςΔιευθυντής Γ’ Κλάδου ΓΕΕΘΑ21.Υποπτέραρχος (Μ)Κωνσταντίνος ΚλενιάτηςΕπιτελάρχης ΔΑΥ22.Υποπτέραρχος (Μ)Αναστάσιος ΧαλβατζήςΔιοικητής Εθνικής Στρατιωτικής Αρχής Αξιοπλοΐας23.Υποπτέραρχος (Μ)Δημήτριος ΜπόζνοςΔιευθυντής Γ’ Κλάδου ΓΕΑ

 Παραπομπές 

 Εξωτερικοί Σύνδεσμοι 

 Επίσημη ιστοσελίδα

Κατηγορία:Ελληνικές Ένοπλες Δυνάμεις
Κατηγορία:Ελληνική Πολεμική Αεροπορία